ประกาศเจ้าพนักงานควบคุมการแลกเปลี่ยนเงิน
ประกาศเจ้าพนักงานควบคุมการแลกเปลี่ยนเงิน
เรื่อง
การกำหนดหลักเกณฑ์และวิธีปฏิบัติ
เกี่ยวกับการแลกเปลี่ยนเงิน
(ฉบับที่ ๒)
---------------------------

 อาศัยอำนาจตามความในข้อ
๗ ข้อ ๑๖ และข้อ ๒๐ แห่งกฎกระทรวงฉบับที่ 
๑๓ (พ.ศ. ๒๔๙๗)
ออกตามความในพระราชบัญญัติการควบคุมการแลกเปลี่ยนเงิน พุทธศักราช
๒๔๘๕ ซึ่งแก้ไขเพิ่มเติมโดยกฎกระทรวงฉบับที่ ๒๐ (พ.ศ. ๒๕๓๔)
ออกตามความในพระราช
บัญญัติควบคุมการแลกเปลี่ยนเงิน พุทธศักราช ๒๔๘๕ ข้อ ๑๕
ข้อ ๑๘ และข้อ ๒๐ แห่งประกาศ
กระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม ๒๕๓๔ 
เจ้าพนักงานออกประกาศไว้ดังต่อไปนี้

 ข้อ
๑ ในประกาศนี้ คำว่า "ธุรกิจในเครือ" หมายความว่า บรรดานิติบุคคลที่มี
บุคคลหนึ่งถือหุ้นหรือมีส่วนเป็นเจ้าของไม่ต่ำกว่าร้อยละ ๕๐
ของทุนทั้งหมดของนิติบุคคลนั้น และ
หมายความรวมถึง
บรรดานิติบุคคลซึ่งนิติบุคคลหนึ่งถือหุ้นหรือมีส่วนเป็นเจ้าของในอีกนิติบุคคล
หนึ่งไม่ต่ำกว่าร้อยละ ๕๐
ของทุนทั้งหมดของนิติบุคคลหลังด้วย

 ข้อ
๒ ในกรณีที่ผู้ส่งของออกขออนุญาตเพื่อยกเว้นหรือผ่อนผันการปฏิบัติตาม
ข้อ ๗ และข้อ ๑๖ แห่งกฎกระทรวงฉบับที่ ๑๓ (พ.ศ. ๒๔๙๗)
ออกตามความในพระราชบัญญัติ
ควบคุมการแลกเปลี่ยนเงิน พุทธศักราช ๒๔๘๕
เจ้าพนักงานให้ตัวแทนรับอนุญาตอนุญาตในนาม
เจ้าพนักงานได้ในกรณีต่อไปนี้
 (๑)
รับชำระค่าของส่งออกเป็นเงินบาทจากบัญชีเงินบาทของบุคคลที่มีถิ่นที่อยู่
นอกประเทศ โดยให้ระบุการชำระเงินค่าของในข้อ ๔ ของสำเนาแบบ
ธ.ต. ๑ ว่า "รับชำระจากบัญชี
เงินบาทของบุคคลที่มีถิ่นที่อยู่นอกประเทศ"
และให้ยื่นสำเนาแบบ ธ.ต. ๑ ต่อตัวแทนรับอนุญาต
เมื่อจะขอรับเงินบาทจากบัญชีเงินบาทของบุคคลที่มีถิ่นที่อยู่นอกประเทศ
 (๒)
ยกเว้นไม่ขายเงินตราต่างประเทศค่าของส่งออกแก่ตัวแทนรับอนุญาต 
และไม่นำเงินตราต่างประเทศดังกล่าวฝากไว้กับธนาคารรับอนุญาตทั้งนี้โดยประสงค์จะโอนให้แก่
ตัวแทนรับอนุญาตเพื่อชำระหนี้เงินกู้เงินตราต่างประเทศหรือโอนให้บุคคลที่มีถิ่นที่อยู่นอกประเทศ
เพื่อชำระหนี้ค่าของหรือเพื่อวัตถุประสงค์ตามข้อ ๑๕
แห่งประกาศกระทรวงการคลัง เรื่อง คำสั่ง
รัฐมนตรีให้ไว้แก่ตัวแทนรับอนุญาต ลงวันที่ ๑๙ มีนาคม ๒๕๓๔
โดยมีเอกสารประกอบตามที่
กำหนดในข้อ ๑๐
แห่งประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์
และวิธีปฏิบัติเกี่ยวกับการแลกเปลี่ยนเงิน ลงวันที่ ๑
เมษายน ๒๕๓๔
 (๓)
ยกเว้นการจัดให้ได้มาซึ่งเงินตราต่างประเทศค่าของส่งออกในกรณีที่มีการ
หักกลบลบหนี้
 การขอยกเว้นตาม
(๒) และ (๓) ให้รวมถึงกรณีที่ขอยกเว้นเพื่อชำระหนี้หรือ
เนื่องจากการหักกลบลบหนี้ของธุรกิจในเครือ โดยมีหลักฐานการเป็นธุรกิจในเครือประกอบด้วย
 เมื่อตัวแทนรับอนุญาตอนุญาตในนามเจ้าพนักงานตามวรรคหนึ่งให้คืนสำเนา
แบบ ธ.ต. ๑ ที่ได้อนุญาตแล้วให้ผู้ส่งของออก
และส่งภาพถ่ายของสำเนาแบบ ธ.ต. ๑ ที่มีการ
อนุญาตดังกล่าวให้เจ้าพนักงานภายใน ๓
วันทำการนับแต่วันที่อนุญาต ส่วนเอกสารประกอบให้
ตัวแทนรับอนุญาตเก็บรักษา

 ข้อ
๓ ในกรณีที่บุคคลในประเทศขอถอนเงินจากบัญชีเงินฝากเงินตราต่าง
ประเทศของตนเพื่อวัตถุประสงค์ตามที่กล่าวข้างล่างนี้
ให้ผู้ถอนยื่นคำขอแบบ ธ.ต. ๕ และ
เจ้าพนักงานให้ตัวแทนรับอนุญาตคำขอในนามเจ้าพนักงานได้
 (๑)
โอนให้บุคคลที่มีถิ่นที่อยู่นอกประเทศเพื่อชำระหนี้ค่าของหรือเพื่อวัตถุ
ประสงค์ตามข้อ ๑๕ แห่งประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทนรับอนุญาต
ลงวันที่ ๑๙ มีนาคม ๒๕๓๔ แทนธุรกิจในเครือ
โดยมีเอกสารประกอบตามที่กำหนดในข้อ ๑๐ แห่ง
ประกาศเจ้าพนักงานควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับ
การแลกเปลี่ยนเงิน ลงวันที่ ๑ เมษายน ๒๕๓๔
และหลักฐานการเป็นธุรกิจในเครือ
 (๒)
โอนเข้าบัญชีเงินฝากเงินตราต่างประเทศของธุรกิจในเครือเพื่อชำระหนี้
ค่าของหรือเพื่อวัตถุประสงค์ตามข้อ ๑๕ แห่งประกาศกระทรวงการคลัง
เรื่อง คำสั่งรัฐมนตรีให้ไว้
แก่ตัวแทนรับอนุญาต ลงวันที่ ๑๙ มีนาคม ๒๕๓๔
ซึ่งธุรกิจในเครือมีภาระต้องชำระให้แก่บุคคลที่มี
ถิ่นที่อยู่นอกประเทศภายใน ๓ เดือนนับแต่วันที่โอนเข้าบัญชี
โดยมีเอกสารประกอบตามที่กำหนด
ในข้อ ๑๐ แห่งประกาศเจ้าพนักงานควบคุมการแลกเปลี่ยนเงิน
เรื่อง การกำหนดหลักเกณฑ์และวิธี
ปฏิบัติเกี่ยวกับการแลกเปลี่ยนเงิน ลงวันที่ ๑ เมษายน ๒๕๓๔
และหลักฐานการเป็นธุรกิจในเครือ
 เมื่อตัวแทนรับอนุญาตอนุญาตในนามเจ้าพนักงานตามวรรคหนึ่งให้สำแดง
จำนวนเงิน วันเดือนปีที่ถอน
พร้อมทั้งลงลายมือชื่อและประทับตราในแบบ ธ.ต. ๕ และส่งแบบ 
ธ.ต. ๕ ดังกล่าวให้เจ้าพนักงานภายใน ๓
วันทำการนับแต่วันที่ถอน
 ให้ตัวแทนรับอนุญาตรับฝากเงินตราต่างประเทศตาม
(๒) เข้าบัญชีเงินฝากเงิน
ตราต่างประเทศของธุรกิจในเครือได้
และในกรณีที่เงินฝากมีจำนวนเกินกว่า ๕,๐๐๐ ดอลลาร์สหรัฐ
อเมริกา หรือเทียบเท่าตามอัตราตลาดตัวแทนรับอนุญาตต้องเรียกให้ผู้ฝากยื่นรายงานแบบ
ธ.ต. ๓
และให้ระบุเลขที่แบบ ธ.ต. ๕ ที่เกี่ยวข้องไว้ในรายงานแบบ
ธ.ต. ๓ ด้วย

 ข้อ
๔ ในกรณีที่ชาวต่างประเทศที่เข้ามาปฏิบัติงานชั่วคราวในประเทศไทยขอ
ซื้อเงินตราต่างประเทศเพื่อฝากไว้กับธนาคารรับอนุญาต
โดยมีเอกสารหลักฐาน คือ หนังสือรับรอง
รายได้จากนายจ้าง
เจ้าพนักงานให้ตัวแทนรับอนุญาตขายเงินตราต่างประเทศให้แก่ผู้ขอซื้อได้และ
ในกรณีที่จำนวนเงินเกินกว่า ๕,๐๐๐
ดอลลาร์สหรัฐอเมริกาหรือเทียบเท่าตามอัตราตลาดตัวแทน
รับอนุญาตต้องเรียกให้ยื่นรายงานแบบ ธ.ต. ๔ ด้วย

 ข้อ
๕ ในกรณีที่บุคคลในประเทศซื้อหรือแลกเปลี่ยนหรือกู้ยืมเงินตราต่าง
ประเทศหรือถอนเงินจากบัญชีเงินฝากเงินตราต่างประเทศของตนเพื่อชำระหนี้ค่าของ
หรือเพื่อ
วัตถุประสงค์ตามข้อ ๑๕ แห่งประกาศกระทรวงการคลัง เรื่อง
คำสั่งรัฐมนตรีให้ไว้แก่ตัวแทน
รับอนุญาต ลงวันที่ ๑๙ มีนาคม ๒๕๓๔
โดยมีเอกสารประกอบตามที่กำหนดในข้อ ๑๐ แห่ง
ประกาศเจ้าพนักงานควบคุมการแลกเปลี่ยนเงิน เรื่อง
การกำหนดหลักเกณฑ์และวิธีปฏิบัติเกี่ยวกับ
การแลกเปลี่ยนเงิน ลงวันที่ ๑ เมษายน ๒๕๓๔
โดยให้โอนเงินตราต่างประเทศดังกล่าวเข้าบัญชี
เงินฝากเงินตราต่างประเทศของบุคคลที่มีถิ่นที่อยู่นอกประเทศซึ่งเปิดไว้กับธนาคารรับอนุญาต
เจ้าพนักงานให้ตัวแทนรับอนุญาตดำเนินการโอนเงินเข้าบัญชีเงินฝากเงินตราต่างประเทศดังกล่าว
ได้

 ข้อ
๖ ในกรณีที่ส่วนราชการ องค์การของรัฐบาล รัฐวิสาหกิจ หรือนิติบุคคลที่มี
กฎหมายเฉพาะจัดตั้งขึ้น ขอซื้อ หรือแลกเปลี่ยน
หรือกู้ยืมเงินตราต่างประเทศ หรือถอนเงินจาก
บัญชีเงินฝากเงินตราต่างประเทศของตน
โดยมีหนังสือแจ้งพร้อมด้วยแบบ ธ.ต. ที่เกี่ยวข้องจาก
ส่วนราชการ องค์การของรัฐบาล รัฐวิสาหกิจ
หรือนิติบุคคลดังกล่าว เจ้าพนักงานให้ตัวแทนรับ
อนุญาตขาย ให้แลกเปลี่ยน ให้กู้ยืม
หรือให้ถอนเงินตราต่างประเทศดังกล่าวได้ทุกกรณี

 ข้อ
๗ การรับฝากเงินตราต่างประเทศประเภทธนบัตร ธนาคารบัตรหรือเหรียญ
กษาปณ์เข้าบัญชีเงินฝากเงินตราต่างประเทศของส่วนราชการ
องค์การของรัฐบาล รัฐวิสาหกิจ
หรือนิติบุคคลที่มีกฎหมายเฉพาะจัดตั้งขึ้น
เจ้าพนักงานให้ธนาคารรับอนุญาตรับฝากได้โดยไม่
จำกัดจำนวน

 ข้อ
๘ การนำเงินตราต่างประเทศตามข้อ ๒ (๒) ข้อ ๓ (๑) ข้อ ๔ ข้อ ๕ และ
ข้อ ๖
เข้าบัญชีเงินฝากเงินตราต่างประเทศของบุคคลที่มีถิ่นที่อยู่นอกประเทศหรือชาวต่าง
ประเทศแล้วแต่กรณี เจ้าพนักงานให้ธนาคารรับอนุญาตรับฝากเงินตราต่างประเทศดังกล่าวได้

 ข้อ
๙ ประกาศฉบับนี้ให้ใช้บังคับตั้งแต่วันที่ ๑ พฤษภาคม ๒๕๓๕ เป็นต้นไป

 ประกาศ ณ วันที่ ๓๐ เมษายน ๒๕๓๕
  เกียรติศักดิ์ มี้เจริญ
  เจ้าพนักงานควบคุมการแลกเปลี่ยนเงิน

[รก.๒๕๓๕/๖๕/๕๖๘๔/๑๙ พฤษภาคม ๒๕๓๕]

 จารุวรรณ/แก้ไข
 ๑๓
กันยายน ๒๕๔๕
 A+B
(C)